  Виталий Пронин Сергей Страшнов кулэмез бере «За отличие в воинской службе» 1-тӥ степенё медален пусъемын.Ижысь 6575-тӥ воинской частьын буре вайизы внутренней службаысь прапорщикез Сергей Старшновез. 1984-тӥ арын со бырыны шедиз.Сергей Сергеевич вордскемын 1964-тӥ арын Хабаровск крайын. Улон сюресэз сое пӧртэм интыосы вуттылӥз. Кировысь прапорщикъёсты дасянъя курсэз йылпумъямез бере, 1972-тӥ арын, Сергей Страшновез Удмуртиысь 6575-тӥ воинской часте ыстӥзы. Озьы со пытсэт сьӧрын охранниклэсь ужзэ быдэсъяз.1984-тӥ арын 24-тӥ сентябре Ижысь 6575 номеро воинской частьын шимес  учыр вал. Пытсэт сьӧрын пукисьёс пегӟыны малпаллям. Столовое сиськыны лыктэмъёс огыр-бугыр жугиськон ӝутӥзы. Пегӟыны соослы люкетӥз Сергей Сергеевич ас улонзэ жалятэк.- Страшновъёслэн семьяязы мур пыӵамын кышкасьтэм но геройлыко луон, - Сергей Сергеевич сярысь тодэ ваёнъёссэ вара кузпалыз Лариса Ивановна. - Сергейлэн песятаез пусъемын вал Горд Кизили орденэн, атаез Быдӟым оже пыриськемын но пӧртэм медальёсын данъямын.Сергей Страшнов кулэмез бере «За отличие в воинской службе» 1-тӥ степенё медален пусъемын. Кӧшкемыт учыр дырысен 33 ар ортчиз ни. Прапорщикез буре вайыса, воинской частьлэн борддораз мемориал пул шуккизы. Сое сӥё-дано усьтон ужрадэ вуылӥзы С. Страшновлэн кузпалыз, ӵош ужам эшъёсыз - Удмурт Республикая Кыл кутытон управлениысь ветеранъёс, кадет классын дышетскисьёс.Валентина Емельянова    